אפרים משה ליליין

אפרים משה ליליֶין (בפולנית: Maurycy Lilien; 23 במאי 1874, דרוהוביץ', גליציה, האימפריה האוסטרו-הונגרית – 18 ביולי 1925, באדנוויילר, רפובליקת באדן, גרמניה) היה צייר, צלם ותחריטאי יהודי, שפעל בגרמניה ובארץ ישראל, ממייסדי "בצלאל", המזוהה עם סגנון האר נובו. שמו יצא לפניו בשל יצירתו בנושאי יהדות וציונות. מכונה לעיתים "האמן הציוני הראשון".

==ביוגרפיה==
רח' ליליין ב[[ירושלים.]]
ליליין נולד בעיר דרוהוביץ' שבגליציה המזרחית (כיום באוקראינה) למשפחה ענייה, בנם של יעקב הכהן ליליין (1854-1907) ו-קיילי לאנגרמן (1856-1920). בשנים 1889-1893 למד באקדמיה לאמנות בקרקוב, מתוכן שנתיים אצל המורה הפולני יאן מטייקו, ואחר כך בווינה. כאשר סיים את לימודיו עבר לברלין, שם היה פעיל בחוגי האר-נובו הגרמני (יוגנדסטיל) ותרם איורים לעיתון "יוגנד" (גרמנית: "נעורים").

ב-1900 ראתה אור יצירתו הראשונה הקשורה לתנועה הציונית, סדרת איורים שעיטרו את ספר שיריו של בֶּריס פון מינכהאוזן, Juda ("יהודה"). פון מינכהאוזן היה משורר לא יהודי שהוקסם מראיית היהודים כבני ישראל העתיקים ותמך בציונות, אולם לאחר מכן הפך לאנטישמי ונאצי.

לצד יעקב ברנשטיין-כהן, חיים ויצמן, מרטין בובר, ליאו מוצקין ואחד העם היה ליליין ממייסדי הפרקציה הדמוקרטית בקונגרס הציוני החמישי (1901), וכחלק מפעולתה ייסד בשיתוף עם בובר וברתולד פייבל את ההוצאה לאור Jüdischer Verlag (יודישער פערלאג). ב-1903 יצא לאור ספר על אמנות יהודית בעריבת מרטין בובר, בו הוצג בין האמנים היהודים המובילים בדורם.

עיקר פרסומו בא לו בזכות תמונתו המפורסמת של הרצל על מרפסת המלון בבזל, שהוצגה בקונגרס של שנת 1901, ובזכות האיורים שבהם הציג את הרצל המזוקן כנביא תנ"כי וכדגם לדמויות תנ"כיות שונות כמו משה, חלקם בעירום. לפרסום רב זכו גם תחריטים שהכין בעקבות תמונות שצילם בארץ ישראל, של מראות מירושלים ומארץ הקודש. תחריטיו ואיוריו משקפים השפעה ניכרת של המאייר והצייר אוברי בירדסלי.

בשנת 1906 עלה לארץ ישראל, ויחד עם בוריס שץ ויוליוס רוטשילד ייסד את בית הספר לאמנות "בצלאל", לימד את הכיתה הראשונה שלו, ועיצב את סמלו של בית הספר. כעבור שנה חזר לגרמניה, שם חי רוב חייו. ביקר בארץ ישראל עוד שלוש פעמים. בעת ביקוריו בארץ ישראל עסק גם בצילום והסתייע בשירותיו של הצלם ח'ליל רעד. ב-1941 מסר בנו של ליליין לספריית שוקן600 תשלילים מצלולויד וזכוכית. אחר כך עברה לרשותה של אספנית האומנות דבורה שוקן ששימרה וקיטלגה אותם.

ליליין נחשב אחד מגדולי האמנות היהודית ומניח היסוד לאיור הציוני. הייתה לו השפעה גדולה על עולם האסוציאציות החזותיות-אמנותיות בארץ ישראל ובעולם היהודי, לפחות בשני העשורים הראשונים של המאה. השילוב של נושא תנ"כי, הקשר ציוני, תפאורה מזרחית ודרך עיצוב אידיאליסטית מערבית הוא תמצית יצירתו. אמני "בצלאל" רקחו את יצירותיהם על-פי המינון הזה. גם אמנים כראובן רובין ואריה לובין הושפעו מאוד מליליין בראשית דרכם.

==חיים אישיים==
בשנת 1906, אפרים נישא לאמנית היהודייה הלנה אמה מאגנוס (1880-1971) ויחדיו נולדו להם שני ילדים: הבן יעקב אוטו (1907-1991) אשר עלה לישראל עם משפחתו, ובתם ד"ר חנה פאולה סופיה פיטרס (1911-2009) אשר עברה עם משפחתה לארצות הברית.

אפרים נפטר כשלקה בליבו בגיל 51 בלבד.
==הנצחה==
על שמו רחובות בירושלים, בתל אביב ובבאר שבע.

במשך השנים נערכו מספר תערוכות לזכרו:
* בשנת 1947 המשכן לאמנות על שם חיים אתר תערכות ויטראז'ים שיצר ליליין.
* בשנים 1974–1975, במלאת מאה שנה להולדתו, מוזיאון ישראל הקדיש לליליין תערוכת זיכרון וגם העיר בראונשווייג בגרמניה (שבה חי ליליין את שנותיו האחרונות לצד רעייתו, הלנה מגנום, ילידת העירואמנית בזכות עצמה) הקדישה לו תערוכה רטרוספקטיבית.
* באפריל 1990 נערכה במוזיאון תל אביב לאמנות תערוכת צלומים של ליליין, שאצר הצלם מיכה בר-עם.
* בקיץ 2008 ערכה גלריה טל בכפר ורדים תערוכה של ציורי נשים של ליליין.
* במאי 2015 ערכה גלריה נ&נ אמן תערוכת רטרוספקטיבה של יצירותיו.

==גלריה==
<gallery caption="" widths="150px" heights="150px" perrow="4">
קובץ:Lilien 1902.jpg|בול קק"ל הראשון בעיצובו. הופיע בווינה ב-1902
תמונה:Theodor Herz007.jpg|הרצל, משקיף ממרפסת מלון שלושת המלכים בבזל שבשווייץ, בעת הקונגרס הציוני החמישי, תרס"ב-1901
File:Lilien, efraim moses sketch for a carpet.jpg|חתונה אלגורית, 1906<br>אוסף מוזיאון ישראל<br>B88.0279
תמונה:Lilien Moses.jpg|"משה" (1908): באיור מופיע הרצל כבן דמותו של משה המקראי
תמונה:Abraham Lilien.jpg|תחריט של אברהם אבינו
תמונה:Lilian002.jpg|יהושע בן נון: פניו מבוססות על דיוקנו של הרצל
תמונה:May our eyes behold your return in mercy to Zion.jpg|כרזה לכבוד הקונגרס הציוני העולמי החמישי 1901. הציטוט "וְתֶחֱזֶינָה עֵינֵינוּ בְּשׁוּבְךָ לְצִיּוֹן" מתוך ברכת עבודה.
תמונה:Lilien self portrait.jpg|פרוטרט עצמי של ליליין בחדר עבודתו. על הקיר תלויה הכרזה לכבוד הקונגרס הציוני העולמי החמישי.

</gallery>

==השכלה==
* 1890 - 1892 אמנות, האקדמיות של קרקוב אצל המורה יאן מטיקו
* 1892 אקדמיה לאָמָּנֻיּוֹת יָפוֹת, וינה, אוסטריה

==הוראה==
* 1906 לימד הכיתה הראשונה של "בצלאל"

==לקריאה נוספת==
*חיים פינקלשטיין (קטלג, אוצר, הקדמה), א.מ. ליליין במזרח בתיכון [התיכון]: תצריבים (1908-1925), [באר-שבע]: אוניברסיטת בן-גוריון בנגב, הגלריה לאמנות ע"ש אברהם ברון, 1988
*רותי אופק (עורכת ואוצרת), א.מ. ליליין: האמן הציוני הראשון: מכתבים, איורים, תחריטים וצילומים, תפן: המוזיאון הפתוח, תפן, תשנ"ז-1997.
*רותי אופק, האומן הציוני הראשון: אפרים משה ליליין, התנועה הציונית וקק"ל, עת-מול 274 (נובמבר 2021), עמ' 5–8.

==קישורים חיצוניים==

* 
* 
* 
* 
* 
* [https://web.archive.org/web/20150426015843/http://mikragesher.org.il/titles/encyclopedia/30/lilyan.htm אפרים משה לילין], באנציקלופדיית המקרא של "גשר"
* חיים פינקלשטיין, [https://web.archive.org/web/20040414135819/http://www.tau.ac.il/arts/projects/PUB/assaph-art/assaph3/articles_assaph3/11finkelstein.pdf ליליין והציונות], 1998
* [https://web.archive.org/web/20071010185210/http://www.hasencleverart.com/images/Lilien%20catalogue%202004.pdf E.M. Lilien: Unterwegs im alten Orient], קטלוג עם תמונות, בגלריה Michael Hasenclever 
* [http://www.gwu.edu/gelman/spec/kiev/expressions/lilien.htm א.מ. ליליין: ביוגרפיה קצרה] 
* [http://www.cincinnatijudaicafund.com/index.php/Detail/entities/70 אוסף מתמונותיו של ליליין]
*[http://merhav.nli.org.il/primo-explore/fulldisplay?docid=NNL_ARCHIVE_AL004321211&context=L&vid=NLI&search_scope=Local&tab=default_tab&lang=iw_IL אוספו הפרטי של אפריים משה ליליין והלן ליליין], מאוספי הארכיון המרכזי לתולדות העם היהודי.
<div class="mw-content-ltr">
* 
</div>

==הערות שוליים==

קטגוריה:צלמים יהודים גרמנים
קטגוריה:יהודים גליציאנים
קטגוריה:אנשי העלייה השנייה
קטגוריה:אמנים סימבוליסטים
קטגוריה:ציירים יהודים גרמנים
קטגוריה:צלמים ביישוב
קטגוריה:ציירים ביישוב
קטגוריה:מאיירים יהודים
קטגוריה:מו"לים יהודים גרמנים
קטגוריה:סגל בצלאל, בית מדרש לאמנות ולמלאכות-אמנות
קטגוריה:ציירי אר נובו
קטגוריה:אישים שהשתתפו בוועידות הקונגרס הציוני העולמי
קטגוריה:דרוהוביץ': אישים
קטגוריה:ארץ-ישראלים שנולדו ב-1874
קטגוריה:ארץ-ישראלים שנפטרו ב-1925